ஹிந்துஸ்தான் ஏரோநாடிக்ஸ் சாலை இப்பொழுதெல்லாம் எனக்கு மிக முக்கியமானதாக மாறியிருக்கிறது. அதற்காக இந்தச் சாலையில் வீடு எதுவும் வாங்கிப் போட்டிருக்கவில்லை. அழகிய பெண்கள் நிறைந்த கல்லூரி எதுவும் இந்தச் சாலையில் இல்லை. அப்படியிருந்தும் இந்தச் சாலையில் பயணிக்கும் போது அதன் இரண்டு பக்க மரங்களும், குளிர்ச்சியும் பெங்களூரின் உயிர்மையை இன்னமும் இழுத்துப் பிடித்திருப்பதாகத் தோன்றும்.